יחסי ליטא–מקסיקו

יחסי ליטא–מקסיקו הם היחסים הדיפלומטיים בין הרפובליקה של ליטא לבין המדינות המקסיקניות המאוחדות. שתי המדינות חברות בארגון לשיתוף פעולה ולפיתוח כלכלי.

 היסטוריה 
ראשית היחסים בין ליטא למקסיקו התרחשו עם הגירתם של מעל 700 ליטאים, יהודים ליטאים בעיקר, למקסיקו בין השנים 1900–1950.El Secreto Lituano de la Sinagoga Histórica Justo Sierra (in Spanish) בשנת 1918, ליטא השיגה את עצמאותה לאחר מלחמת העולם הראשונה ולאחר 123 שנה כחלק מהאימפריה הרוסית. ב-5 במאי 1921, מקסיקו הכירה בעצמאות ליטא.Political Relations with Mexico שתי המדינות כוננו יחסים דיפלומטיים ב-31 במאי 1938 בוושינגטון די. סי., לאחר חתימת הסכם ידידות.Bilateral relations between Mexico and Lithuania (in Spanish) בזמן מלחמת העולם השנייה ליטא נכבשה הן על ידי גרמניה הנאצית והן על ידי ברית המועצות ואחרי המלחמה סופחה ליטא בכוח על ידי ברית המועצות בשנת 1944. מקסיקו הייתה אחת המדינות הבודדות שגינו ולא הכירו בסיפוח הסובייטי של ליטא.

במרץ 1990, ליטא השיגה את עצמאותה לאחר התפרקות ברית המועצות. מקסיקו הכירה בעצמאות ליטא וכוננה מחדש את היחסים הדיפלומטיים ב-5 בנובמבר 1991.Relaciones Bilaterales México-Lituania (in Spanish) מאז, מקסיקו מוסמכת לליטא משגרירותה בסטוקהולם, שוודיה וליטא מוסמכת למקסיקו משגרירותה בוושינגטון הבירה, ארצות הברית.

בינואר 2002 הפך הנשיא ולדאס אדמקוס לראש המדינה הליטאי הראשון שערך ביקור רשמי במקסיקו ולווה על ידי שר החוץ אנטנס וליוניס. במהלך ביקורו של הנשיא אדמקוס הוא נפגש עם נשיא מקסיקו ויסנטה פוקס. מטרת הביקור הייתה לקדם דיאלוג ושיתוף פעולה פוליטי ברמה הגבוהה ביותר. ביוני 2002 נערכה בווילנה הפגישה הראשונה של הייעוץ המדיני הליטאי-מקסיקני הדו-צדדי, בהנהגתו של שר החוץ הליטאי במשרד החוץ, אבלדס אינגטביצ'יוס (Evaldas Ignatavičius), ושר המשנה לענייני חוץ של מקסיקו, מיגל מרין.Relaciones México-Lituania (in Spanish) בפברואר 2003, מקסיקו פתחה קונסוליית כבוד בווילנה. בשנת 2008 חזר הנשיא אדמקוס בביקור שני במקסיקו ונפגש עם נשיא מקסיקו פליפה קלדרון.

בשנת 2009 נפגשו שרת החוץ המקסיקנית, פטריסיה אספינוסה קנטיאנו, ושר החוץ הליטאי ויגאודאס אושאצקאס במהלך מושב ה-119 של ועדת השרים של מועצת אירופה שהתקיימה במדריד, ספרד, להקמת פרויקט חילופי דיפלומטי במטרה לחלוק את הידע אודות אמריקה הלטינית עם חזון לנשיאות ליטאית של מועצת האיחוד האירופי בשנת 2013.

בשנת 2018 התקיימו חגיגות במקסיקו סיטי כדי לחגוג את מאה שנות העצמאות של ליטא בה השתתפו שגריר ליטא בארצות הברית שהוסמך למקסיקו וחברי הקהילה הליטאית-מקסיקנית.Lituania celebra 100 años y en México recuerdan a la comunidad judía (in Spanish)

 ביקורים רמי דרג 
ביקורים רמי דרג מליטא למקסיקו
 נשיא ליטא ולדאס אדמקוס (2002 ו-2008)
 שר החוץ אנטנאס ווליוניס (2002)
 נשיא ליטא ארטוראס פאולאוסקס (2004)
 סגן שר החוץ, אוסקראס יוסיס (2008)

ביקורים רמי דרג ממקסיקו בליטא
 תת-מזכיר החוץ, מיגל מרין (2002)
 תת-מזכירת החוץ, לורדס ארנדה בסאורי (2012)

 הסכמים דו-צדדיים 
שתי המדינות חתמו על מספר הסכמים דו צדדיים כמו חוזה ידידות (1938); הסכם שיתוף פעולה בתחומי חינוך, תרבות, אמנות וספורט (2002); הסכם לדיכוי ויזות בדרכונים דיפלומטיים ורשמיים (2002) והסכם למניעת מיסוי כפול ומניעת העלמות מס בתחום מס הכנסה והפרוטוקול שלו (2012).

 יחסי סחר 
בשנת 1997 חתמה מקסיקו על הסכם סחר חופשי עם האיחוד האירופי (הכולל את ליטא). בשנת 2018 הסתכם הסחר בין ליטא ומקסיקו ב-70.6 מיליון דולר. הייצוא העיקרי של ליטא למקסיקו כולל: בנזין, מזון בעלי חיים, ציוד ניווט רדיו וחלקי רכב. הייצוא העיקרי של מקסיקו לליטא כולל: חומצה טרפתלית וטקילה. חברת Cemex, רב-לאומית מקסיקנית, פועלת בליטא תחת פעילותה של אקמנס סמנטאס.

 נציגויות דיפלומטיות 
 ליטא מוסמכת למקסיקו משגרירותה בוושינגטון הבירה, ארצות הברית ומחזיקה בקונסוליית כבוד במקסיקו סיטי.Embassy of Lithuania in Washington, D.C.
 מקסיקו מוסמכת לליטא משגרירותה בסטוקהולם, שוודיה ומחזיקה בקונסולית כבוד בווילנה.Embassy of Mexico in Stockholm

קישורים חיצוניים

 הערות שוליים 

קטגוריה:ערכים ללא קטגוריות פיזיות - יחסי חוץ